open-index/open-wikipedia-markdown huggingface dataset:
Verdensrankingen i golf for menn

**Verdensrankingen i golf for menn** er et system for å gradere prestasjonsnivået til profesjonelle mannlige golfspillere. Systemet ble introdusert i 1986 og har tilslutning fra de fire store golfturneringene og de seks store profftourene PGA-touren, Europatouren, Asiatouren, Australasiatouren, Japantouren og Sunshine-touren. Det utdeles også poeng for høye plasseringer på andre tourer, blant annet Korn Ferry-touren, Challenge-touren, Canadatouren, Koreatouren, Latinamerikatouren og Swedish Golf Tour.

Rankingen er viktig for profesjonelle golfere. Alle som ligger på topp 50 får automatisk adgang til de fire major-turneringene, og rankingpoeng er også et av kriteriene for å kunne delta på det europeiske laget i Ryder-cupen.

## Nåværende ranking
Verdensrankingen for menn .

;Øvrige norske golfspillere

# Kris Ventura
# Andreas Halvorsen
# Kristoffer Reitan
# Kristian Krogh
# Jarand Ekeland Arnøy
# Espen Kofstad
# Herman Wibe Sekne
# Mats Ege
# Alexander Settemsdal
# Sebastian Eidsæther Syr
# Mikkel Antonsen
# Philip Linberg Bondestad ()
# Elias Bertheussen

## Historikk
Fra desember 1968 publiserte idrettsagenten Mark McCormack en uoffisiell liste, Mark McCormack's world golf rankings.  Denne rankinglisten var den første som tok utgangspunkt i alle de profesjonelle tourene fra USA til Asia.  Listen belønnet spillere etter resultater over en treårsperiode (i motsetning til dagens system som går over to år), med større vekt på nylige turneringer, og flere poeng tildelt i major-turneringer og turneringer med spesielt sterke startfelt enn i svakere turneringer.

Den første listen ble toppet av Jack Nicklaus, en av McCormacks egne klienter, og han ledet listen gjennom nesten hele 70-tallet, frem til 1977 da Tom Watson overtok.  Watson toppet listen helt til 1983.  Seve Ballesteros lå på toppen fra 1983 og helt til listen ble overtatt av Royal and Ancient Golf Club of St Andrews i 1986.  De kalte listen Sony Rankings.  I 1995 ble navnet endelig Official World Golf Rankings.

### Tidligere nummer 1
Siden 1986 har 25 spillere ligget øverst på rankingen (årstall tilsier første gang):

# [1986] Bernhard Langer
# [1986] Seve Ballesteros
# [1986] Greg Norman
# [1990] Nick Faldo
# [1991] Ian Woosnam
# [1992] Fred Couples
# [1994] Nick Price
# [1997] Tom Lehman
# [1997] Tiger Woods
# [1997] Ernie Els
# [1999] David Duval
# [2004] Vijay Singh
# [2010] Lee Westwood
# [2011] Martin Kaymer
# [2011] Luke Donald
# [2012] Rory McIlroy
# [2014] Adam Scott
# [2015] Jordan Spieth
# [2015] Jason Day
# [2017] Dustin Johnson
# [2018] Justin Thomas
# [2018] Justin Rose
# [2018] Brooks Koepka
# [2020] Jon Rahm
# [2022] Scottie Scheffler

## Referanser


## Eksterne lenker
*
Vijay Singh

**Vijay Singh** (født 22. februar 1963 i Lautoka, Fiji) er en profesjonell golfspiller på PGA-touren.  Han har blant annet vunnet tre major-turneringer og toppet pengelisten i 2003, 2004 og 2008.

Han har toppet verdensrankingen  i tilsammen 32 uker, i årene 2004 og 2005. Han var topp ti i mer enn 500 uker. 

I april 2005 ble Singh i en alder av 42 år den yngste spilleren noensinne til å bli valgt inn i World Golf Hall of Fame.

## Meritter

### Seire på Europa-touren
* 1989: Volvo Open Championship
* 1990: El Bosque Open
* 1992: Turespana Masters, Volvo German Open
* 1994: Scandinavian Masters, Trophee Lancome
* 1997: South African Open
* 2001: Carlsberg Malaysian Open, Caltex Singapore Masters

### Seire på [[PGA-touren]]
* 1993: Buick Classic,
* 1995:  Phoenix Open, Buick Classic
* 1997: The Memorial Tournament, Buick Open
* 1998: **[[PGA Championship]]**, The INTERNATIONAL
* 1999: Honda Classic
* 2000: **[[The Masters Tournament|The Masters]]**
* 2002: Shell Houston Open, The Tour Championship
* 2003: Phoenix Open, Byron Nelson Championship, John Deere Classic, Funai Classic
* 2004: AT&T Pebble Beach National Pro-Am, Shell Houston Open, HP Classic of New Orleans, Buick Open, **[[PGA Championship]]**, Deutsche Bank Championship, Bell Canadian Open, 84 LUMBER Classic, Chrysler Championship
* 2005: Sony Open, Shell Houston Open, Wachovia Championship, Buick Open
* 2006: Barclays Classic
* 2007: Mercedes Championships, Arnold Palmer Invitational
* 2008: World Golf Championships-Bridgestone Invitational, The Barclays, Deutsche Bank Championship

### Andre meritter
* 2003: Toppet pengelisten på PGA-touren.
* 2004: Erstattet Tiger Woods i september som nummer 1 på Verdensrankingen i golf.
* 2004: Toppet pengelisten på PGA-touren og ble den første spilleren til å tjene mer enn 10 millioner dollar i pengepremier i én enkelt sesong.
* 2004: Delte rekorden som femte flest seiere i én enkelt sesong på PGA-touren (9 av 29 turneringer) og den første siden 1950. Kåret til *PGA Player of the Year*.
* 2008: Vant FedEx Cup.  Toppet pengelisten på PGA-touren for tredje gang.

## Eksterne lenker
* 
* 
*
Weezer

**Weezer** er et amerikansk powerpop band grunnlagt i Los Angeles i 1992. 

Bandet er ledet av vokalist/gitarist Rivers Cuomo og har gitt ut 13 musikkalbum og en DVD. Totalt har de solgt over 17 millioner album. Cropper sluttet før utgivelsen av det selvtitulerte blå debutalbumet (The Blue Album) i 1994. Han ble erstattet av Brian Bell. Etter det andre albumet *[[Pinkerton]]* (1996) sluttet bassist Matt Sharp for å konsentrere seg om sitt sideprosjekt *The Rentals* på heltid. Han ble erstattet av Mikey Welsh før innspillingen av det tredje albumet *[[Weezer (The Green Album)|The Green Album]]*. Welsh bidro ikke på flere album, og ble erstattet av Scott Shriner sommeren 2001. Siden det har Weezer vært uforandret.

## Diskografi
;Studioalbum
* *[[The Blue Album|Weezer (The Blue Album)]]*, 1994
* *[[Pinkerton]]*, 1996
* *[[Weezer (The Green Album)]]*, 2001
* *[[Maladroit]]*, 2002
* *[[Make Believe]]*, 2005
* *[[Weezer (The Red Album)]]*, 2008
* *[[Raditude]]*, 2009
* *[[Hurley (album)|Hurley]]*, 2010
* *[[Everything Will Be Allright In The End]]*, 2014
* Weezer (The White Album), 2016
* Pacific Daydream, 2017
*Weezer (Teal Album) 2019
*Weezer (Black Album) 2019
*OK Human 2021
*Van Weezer 2021

;Konsertalbum
* *[[The Good Life OZ EP]]*, 1997
* *[[The Lion and the Witch]]*, 2002
* *[[...Happy Record Store Day!]], [[2010]]
;EP-er
* *Winter Weezerland*, [[2005]]
* *Six Hits, 2008
* ''Christmas with Weezer, 2008

## Medlemmer
;Originalbesetningen
*Rivers Cuomo – vokalist
*Matt Sharp – bassist
*Jason Cropper gitarist 
*Patrick Wilson – trommeslager

## Eksterne lenker
* 
* 
*
Anja Pärson

**Anja Sofia Tess Pärson** (født 1981 i Tärnaby i Västerbottens län) er en svensk tidligere alpinist.

## Karriere
Pärson kjørte for klubben «Fjällvinden» fra Tärnaby. Dette er samme klubben som har fostret Ingemar Stenmark og Stig Strand. Hun har tatt fire gull i junior-VM: ett i 1998, ett i 1999 og to i 2000. Hun har vunnet sju VM-gull, og hun har blitt verdensmester i alle fem disiplinene: utfor, super-G, slalåm, storslalåm og alpin kombinasjon. Hun debuterte i verdenscupen i Crans-Montana 15. mars 1998 og kjørte sitt siste verdenscuprenn i Schladming 15. mars 2012. I løpet av karrieren vant hun 42 verdenscuprenn, og hun vant verdenscupen sammenlagt i 2004 og 2005. I 2006 og 2007 ble hun tildelt Svenska Dagbladets gullmedalje. Hun var tidligere bosatt i Monaco.

### Verdenscupen i alpint

#### Enkeltseire
Totalt: 42 verdenscupseire (seks i utfor, fire i super-G, elleve i storslalåm, 18 i slalåm og tre superkombinasjonen).

#### Sammenlagtplasseringer

### Resultater verdensmesterskap
Resultatene var som følger:

### Resultater olympiske vinterleker
Resultatene var som følger:

## Se også
* Liste over mestvinnende verdenscupvinnere i skisport
* Liste over verdenscupvinnere i alpint for kvinner

## Referanser




## Eksterne lenker
* 
*
Eugeniusz Bodo

**Eugeniusz Bodo** (egentlig navn **Bohdan Eugene Junod**, født 28. desember 1899 i Genève i Sveits, død 7. oktober 1943 i Kotlas i Sovjetunionen, nå Russland) var en polsk filmregissør og -produsent, sanger og blant de mest populære polske skuespillerne i mellomkrigstiden.

Han ble født i Genève i Sveits. Hans mor, Jadwiga Anna Dorota Dylewska, var polsk, og faren, Théodore Junod, var sveitser.

Bodo er best kjent for sine over tredve filmroller.

Han døde 43 år gammel i en sovjetisk Gulag-leir i Kotlas.

## Filmografi (utvalg)
;Skuespiller
* 1925 - *Czerwony błazen* - inspicjent
* 1927 - *Uśmiech losu* - tancerz kabaretowy
* 1930 - *Uroda życia* - Roszow
* 1938 - *Strachy* - Zygmunt Modecki
* 1930 - *Wiatr od morza* - Otto
* 1933 - *Jego ekscelencja subiekt* - subiekt Jurek
* 1934 - *Czy Lucyna to dziewczyna ?* - inżynier Stefan Żarnowski
* 1934 - *Pieśniarz Warszawy* - Julian Pagórski
* 1935 - *Jaśnie pan szofer* - hrabia Karol Boratyński
* 1937 - *Książątko* - dziedzic Tadeusz Rolski
* 1938 - *Paweł i Gaweł* - Paweł
;Regissør
* 1937 - *Królowa przedmieścia*
* 1938 - *Za winy niepopełnione*

## Sanger (utvalg)
* *Całuję twoją dłoń, madame*
* *Już taki jestem zimny drań*
* *Tyle miłości*
* *Umówiłem się z nią na dziewiątą*
* *Zrób to tak*

## Referanser


## Kilder
*  Wolański, Ryszard: *Leksykon Polskiej Muzyki Rozrywkowej*, Warszawa 1995, Agencja Wydawnicza MOREX, ISBN 83-86848-05-7, s.19.20.

## Eksterne lenker
* Eugeniusz Bodo - www.filmpolski.pl
*
Lucyna Ćwierczakiewiczowa

**Lucyna Ćwierczakiewiczowa** (født 17. oktober 1829, død 26. februar 1901) var en polsk forfatter og journalist.

Hun utga en svært utbredt polsk kokebok i 1858 og i 1860 utga hun ytterligere en kokebok. Disse bøkene gjorde henne til den mest solgt forfatter i Polen. Før 1924 hadde hennes første bok blitt utgitt 23 ganger, og mer enn  eksemplarer ble solgt internasjonalt.

Fra 1875 utga hun en årlig utgivelse for kvinner kalt *Kolęda dla Gospodyń*. Det var en kalender fylt med matoppskrifter, noveller og dikt, men også artikler som fremmet kvinners rett til stemmerett.

## Referanser
Timothy Detudamo

**Timothy Detudamo** (1887 eller 1888-1953) var en naurisk politiker og lingvist. Han var øverste høvding for Nauru fra 1930 til sin død i 1953.

## Biografi
Detudamo var født i enten 1887 eller 1888 i distriktet Uaboe i Nauru. Han var lekmann i den protestantiske kirken i Nauru i sin ungdom og ble etter hvert assistent for misjonæren Rev. Philip Delaporte. I 1917 ble han sendt til USA med oppdrag å oversette bibelen til naurisk. For å finansiere turen trengte han $500 som ble samlet inn i Nauru. Med hjelp av Rev. Delaporte ble oppdraget fullført og Detudamo kom tilbake til Nauru i 1921. I 1938 forsøkte han å revidere det nauriske språket for å gjøre det mer forståelig for europeere og amerikanere, men reformen ble ingen suksess og den gamle språkformen er fortsatt gjeldende. Han regnes som en av Naurus viktigste lingvister. Han snakket fem språk: naurisk, tysk, engelsk, marshellesisk og kiribatisk.

I november 1930 ble Detudamo av guvernør William Augustin Newman utnevnt til øverste høvding i Nauru etter at den tidligere høvding Daimon var død. Han hadde denne tittelen inntil japanerne okkuperte Nauru i 1942. Detudamo fungerte som guvernør til 30. juni 1943 da han ble deportert til Chuuk sammen med størstedelen av Naurus befolkning. 31. januar 1946 returnerte han til Nauru og ble gjenvalgt som øverste høvding. Etter landets nye konstitusjon fra 1951 ble Detudamo rådmann (councillor) for distriktene Denigomodu, Nibok, Uaboe, og Baitsi. Han ble også gjenvalgt som øverste høvding. av NLGC.

Detudamo deltok også i opprettelsen av Naurus første større bedrift, Naurus kooperative selskap, hvor landets jordeiere deltok.

Han var far til Buraro Detumado (1931-1994) som var parlamentsmedlem og satt i regjeringen til Hammer DeRoburt fra 1968 til 1989, blant annet som finansminister (1978-1979).

Detudamo døde i Sydney den 11. april 1953, 65 år gammel. og ble etterfulgt som øverste høvding av Raymond Gadabu.

## Referanser
Hammer DeRoburt

**Hammer DeRoburt** (1922–1992) var Naurus første president, og regjerte i landet i mye av dets første tjue uavhengige år.

## Biografi
DeRoburt ble født i Nauru 25. september 1922. Han var sønn av DeRoburt and Eidumunang og hans morfar Daimon var øyas øverste høvding fra 1920 til 1930. Han hadde også aner fra øya Banaba som hører til Kiribati i Mikronesia. DeRoburt tilhørte Iruwa-stammen. Han vokste opp i Boe-distriktet. Etter utdannelse arbeidet han ved Gordon Institute of Technology i Geelong, Australia. Da han kom tilbake til Nauru begynte han å arbeide som lærer.

Under den japanske okkupasjonen av Nauru (1942-1945) ble han deportert til Truk sammen med størstedelen av Naurus befolkning. Da han kom tilbake til Nauru i 1946 begynte han å arbeide i utdanningsdepartementet. Han stilte som kandidat ved lokalvalget i Boe i 1951. Selv om han fikk nok støtte til nominasjonen ble han diskvalifisert på grunn av uregelmessigheter i nominasjonen. Ved lokalvalget i 1955 ble han innvalgt i rådet (lokalstyret). I 1956 ble han valgt til Naurus siste høvding.

## President i det uavhengige Nauru

DeRoburt ledet landet til uavhengighet fra 31. januar 1968 og var president i det meste av perioden fram til 17. august 1989. I desember 1976 fikk Bernard Dowiyogo flertall som president, men DeRoburt kom tilbake til maketn i mai 1978. Han var også ute av makten i to korte perioder i september og desember 1986. Hans siste offentlige framtreden var under ICJ-høringen i november 1991.

I sin siste presidentperiode forhandlet hans regjering med Australia om utnyttelse av fosfatressursene på øya, som administrerte den under et FN-mandat.

## Familie
De Roburt giftet seg med Rowena Harris i 1950 og paret har en datter. Han døde 15. juli 1992 mens han var i Melbourn for medisinsk behandling.

Han ble adlet av dronning Elizabeth II i 1982.

## Referanser
Pantanal

**Pantanal** er verdens største våtmarkssystem og ligger delvis i Brasil, Paraguay og Bolivia. Et areal på over 200&nbsp;000 km² i regnperioden gjør Pantanal til verdens største våtmark. Området består av gressletter og savanne som oversvømmes av vann. Den viktigste vannkilden til området er elva Paraguay.

Sammenlignet med regnskogen i Amazonas har Pantanal fått lite oppmerksomhet. Området er imidlertid en viktig fersk- og grunnvannskilde for områdene rundt, samt at biodiversiteten er stor. Dette inkluderer 650 ulike fugleslag og 250 ulike fiskeslag. Deler av Pantanal er beskyttet, slik som nasjonalparken Pantanal Matogrossense i Brasil. Til tross for dette er området truet av utbygging og av uttørking.

## Etymologi
Navnet "Pantanal" kommer fra det portugisiske ordet *pântano* og betyr *sump* eller *våtmark*.

## Se også
* Esteros del Iberá, verdens nest største våtmarkssystem

## Eksterne lenker
* 
* Verdenskonferansen om vern og bærekraftig utvikling i Pantanal 
* «Pressure on the Pantanal» av Roderick Eime Artikkel som diskuterer utbygging i Pantanal-området.
Angam-dagen

**Angam-dagen** er en helligdag på øystaten Nauru.

Det nauriske ordet *angam* betyr «jubileum», «feiring», «å ha triumfert over motgang», «å ha nådd et mål» eller «å komme hjem».

Hver 26. oktober har man angam-dagen som en nasjonal helligdag på Nauru. Angam-dagen er en dag for refleksjon og feiring for det nauriske folket. To ganger i landets historie har befolkningen falt til under 1&nbsp;500. Den nauriske folkegruppa ble ansett å være i faresonen for utryddelse. Begge gangene kom folket seg og nådde det magiske tallet 1&nbsp;500, et nummer som regnes som et nødvendig antall for ei folkegruppe, og det ble erklært angam-dag. Den første «angam-babyen» kom i 1932, og den andre i 1949.

## Historie
### Før angam
Det første målet kom i 1919 like etter første verdenskrig, de den tyske okkupasjonen av Stillehavet og Nauru kollapset, og Nauru kom under Australias, New Zealands og Storbritannias mandat. Den australske administrerende, general Griffith, holdt en folketelling, og forklarte i et møte med øyas høvdinger at befolkningstallet var lavt, og ikke burde være under 1&nbsp;500. Det ble erklært at når tallet 1&nbsp;500 ble nådd, skulle det bli en nasjonal helligdag som skulle feires hvert år. Denne dagen ble kjent som *angam-dagen*. I tillegg ville babyen som ble dette bli **angam-babyen** og motta æresgaver.

### Første angam
Etter 13 år talte Naurus befolkning 1500 personer. Den første Angam-babyen ble født 26. oktober 1932. Senere skulle det imidlertid bli nok en «angam-dag». Under den japanske okkupasjonen av Nauru under andre verdenskrig ble 1&nbsp;201 personer deportert til arbeidsleirer i Chuuk. Ved krigens slutt vendte bare 737 tilbake, slik at det totalt bare var omtrent 1400 innbyggere. Den første «angam-babyen» som nå var blitt 13 år gammel, kom aldri tilbake fra Chuuk, men døde som mange andre deporterte av underernæring eller bakterielle sykdommer.

### Andre angam
Etter andre verdenskrig viste det seg at Nauru igjen måtte gjøre en innsats for å øke folketallet, kappløpet mot en ny «angam-baby» ble startet. Den 31. mars 1949 feiret innbyggerne i Boe fødselen til Bethel Adam, som sørget for at Nauru nok en gang kunne feire sin «angam-dag». Selv om Bethel Adam ble født på en annen dato, har man beholdt angam-feiringen på den opprinnelige datoen, 26. oktober.

## Se også
*Nauru
*Naurus historie
Kiwi (frukt)

**Kiwi**, **kiwifrukt** (tidligere **kinesiske stikkelsbær**) er et bær fra klatreplanter i slekta *[[Kattebusk|Actinidia]]* i kattebuskfamilien. Den vanligste typen kiwifrukt er *Actinidia deliciosa*, som er omtrent på størrelse med et hønseegg og har et hårete, beigebrunt skall. Innvendig har den grønt fruktkjøtt med små, svarte, spiselige frø.

## Opprinnelsesområde
*Actinidia deliciosa* stammer fra det sørøstlige Kina. *Actinidia chinensis* er svært vanlig i lavlandet i den regionen. Den første utvetydige beskrivelsen av frukten kjenner man fra Tang-dynastiets tid (618–907); et dikt fra den tiden tyder på at planten ble systematisk dyrket. Men de fleste referanser fra den tiden beskriver den som en vill frukt fra fjellene.

Andre *Actinidia*-arter vokser naturlig nordover så langt som inn i Sibir. 

Fruktens kinesiske navn er *Mihou tao* (猕猴桃) eller *Yang tao* (杨桃), og den ble i 2009 erklært som «kinesisk nasjonalfrukt». 

## Faglig beskrivelse
Den første kjente europeiske samler av frukten var den katolske presten Pierre Noël Le Chéron d'Incarville (1706–1757), som tilbrakte 17 år ved det keiserlige hoff i Beijing. Han samlet noen eksemplar etter sin ankomst til Macao og sendte dem hjem til Frankrike. Der forble de imidlertid ignorert og ubeskrevne i mer enn ett århundre. 

Planten ble første gang formelt beskrevet i 1848 og gitt navnet *Actinidia chinensis*, basert på eksemplar samlet noen år før av Robert Fortune. Men som matfrukt la ikke europeerne merke til den før i 1880-årene, av tollinspektøren Augustine Henry som var stasjonert i mange år i Yichang i Hubei.

## Til New Zealand
I 1906 ble kiwifrø brakt til New Zealand av en rektor på en pikeskole. Hun hadde besøkt misjonsskoler i Kina. I 1910 kunne de første kiwifruktene høstes, de ble gitt det engelske navnet **Chinese gooseberry** *(kinesiske stikkelsbær)*.   

Navnet kiwi ble tatt i bruk i det newzealandske eksporthuset *Turners and Growers* i 1959, men uten at det ble registrert som eksklusivt varemerke. Etter at navnet ble tatt i bruk i videre kretser var det for sent å reservere navnet for frukter som dyrkes spesielt i New Zealand. Verden over er frukten nå kjent som kiwi. I Australia er fremdeles det gamle navnet *Chinese gooseberries* av og til i bruk.

## Moderne utbredelse
Kiwi kan dyrkes i tempererte områder med tilstrekkelig sommervarme. New Zealand var i 2005 verdens ledende produsent av kiwi, etterfulgt av Frankrike, USA, Italia, Spania og Japan. Frukten dyrkes fremdeles i sitt hjemland Kina, men landet har ikke kommet på listen over verdens ti fremste kiwifruktprodusenter. Den dyrkes særlig i de øvre deler av Yangtze-dalen. Den dyrkes også på Taiwan.

## Referanser


## Eksterne lenker
*
Bill Koch

**Bill Koch** (født 1955) er en amerikansk tidligere langrennsløper. Han vant sølvmedalje i 30&nbsp;km langrenn i Vinter-OL 1976 i Innsbruck. Langrennskonkurransene ble arrangert i Seefeld. Koch vant bronsemedalje på samme distanse i VM 1982 i Oslo og vant verdenscupen sammenlagt samme år.

Bill Koch er kjent som mannen som startet med skøyting med én fot, noe som skulle vise seg å revolusjonere langrennsporten. Skøyting var den stilarten som var klart raskest, og hadde ikke stilartene blitt regulert, ville skøytingen overtatt og klassisk langrenn dødd ut som konkurranseidrett.

I VM i Seefeld i 1985 var det ennå ikke snakk om å dele distansene inn i stilarter. Det skjedde for første gang i VM i Oberstdorf to år senere, da femmila gikk i fri teknikk. Det ble foreslått å beholde både klassisk &ndash; som var den tradisjonelle og dominerende stilen blant utøvere flest &ndash; og den mer moderne skøytingen som til å begynne med var forbeholdt eliteløperne. Etter VM i Seefeld fulgte en periode på 15&ndash;20 år med prøving, feiling og store endringer i det internasjonale konkurranseprogrammet.

## Referanser


## Eksterne lenker
*
Peter Hognestad

**Peter Hansson Hognestad** (født 12. november 1866 i Time, død 1. september 1931 i Bergen) var en norsk prest, biskop, forfatter og salmedikter. Hognestad ble født i Time kommune på Jæren, og vokste opp i bygda Hognestad. 

Han tok artium i 1886 ved Stavanger katedralskole. På Lars Oftedals guttehjem i Stavanger ble han kjent med Nikolaus Gjelsvik. Den foreldreløse Gjelsvik ble ofte med Hognestad hjem til Time i feriene. Vennskapet mellom de to fikk betydning for utvikling og utbredelse av nynorsk, blant annet bruk av nynorsk på Jæren. Hognestad holdt den første gudstjenesten på nynorsk i Kristiania

Han ble cand.theol. i 1891 (Universitetet i Oslo). Senere arbeidet som notarius (hjelpelærer) ved Det teologiske fakultet (UiO) (1892–95),  sekretær i Stavanger Ynglingeforening (1895), lærer ved Notodden private lærerhøgskole (1896–1903), stiftskapellan i Oslo bispedømme (1903–08) og som lærer i Det gamle testamente ved Det teologiske menighetsfakultet (1908–16). Han var fakultets første lærer i GT. 

Fra 1916 var han biskop i Bjørgvin bispedømme. 
Hognestad er blant annet kjent for å ha oversatt julesalmen *Det hev ei rosa sprunge* og salmene *Leid milde ljos* og *Fager kveldssol smiler*.

## Utgivelser
* *En fremstilling af de nyere undersøgelser angaande Mosebøgernes og Josvas bogs kilder*, som han mottok kronprinsen gullmedalje for i 1895.
* *Meiningar um Jesus* (1907), en kritikk av Arne Garborgs *Jesus Messias*
* Tekstbok og alterbok for Den norske kirke (1918/1920) 
* *Det gamle testamentet og bibelsoga* (1912)
* *Preikaren* (1915)
* *Daapskristendom og vekkjingskristendom* (1918)
* Hovedredaktør for den nynorske bibeloversettelsen i 1921. 
* Samman med Anders Hovden og Bernt Støylen: *Nynorsk salmebok* (1925). 
* *Kyrkja er mor* (1925)
* *Olsok; med minne og maning* (1930)
* *Gud styrer* (1931)
* *Kvila i Gud* (1933)

## Litteratur
* 
* 

## Referanser
Støping

:*Andre betydninger*: Støping (folkemedisin)

**Støping** er en prosess hvor et materiale helles i en form mens det er i flytende tilstand. Materialet størkner, eller herder, til fast tilstand og får en fasong som er bestemt av formen. Støping brukes både i industrien og innenfor kunstneriske fag for å lage en eller flere kopier av en gjenstand. Fordelen med støpeprosessen er at man kan produsere kompliserte gjenstander med relativt lite arbeid.

Støping brukes innenfor en rekke områder og for en rekke ulike materialer. Det er vanlig å støpe metaller som støpejern, stål, aluminium, messing og bronse. Termoplaster kan også smeltes til flytende tilstand før det støpes. Andre plaster som epoxy samt materialer som betong og gips støpes i kald tilstand, og vil herde istedenfor størkne i formen. Innenfor næringsmidler brukes støping blant annet for å produsere sjokolade.

Å støpe i ulike metaller er en teknikk som kan dateres 5000 år tilbake. I Norge finnes rike mineralforekomster, og dette har bidratt til en omfattende støperivirksomhet. Blant andre ting kan nevnes støpejernsproduksjon fra 1579, og produksjon av støpejernsovner fra midten av 1600-tallet.

I Norg kan man ta utdanningen som støper på 2 år på Teknikk og industriell produksjon og 2 år i lære for å bli støper. 

**Noen støpeprosesser**
* Sandstøping
* Kokillestøping
* Kontinuerlig støping
* Metallstøping
* Harpiksstøping

**Noen verktøy**
* Smelteovn
* Smeltedigel – en beholder hvor materiale smeltes
* Digelutløfter – en tang for å løfte smeltedigelen ut av ovnen
* Øse – håndholdt digel, finnes i varianter som for eksempel kokilleøse
* Lansett – et skjeformet redskap for å bearbeide en sandform
* Slippmiddel – et kjemisk middel for å få det ferdig støpte produktet til å slippe formen

## Se også
* Eidsfos Jernverk
* Ulefos Jernverk
* Modellsnekker
* Olsen Nauen Klokkestøperi
* Slippvinkel

## Eksterne lenker
* 
* www.diecasting.org 
* Flash-animasjon av skulpturstøping (lost-wax metoden)
Konfigurasjonsstyring

Innenfor informasjonsteknologi og telekommunikasjon er **konfigurasjonsstyring** en disiplin som omhandler styringen av innhold, endringer og status på delt informasjon i et prosjekt.

Disiplinen omfatter både prosesser og tekniske løsninger for å håndtere endringer og integriteten til et produkt.  Et enkelt eksempel er at hvis man utgir en ny versjon av et program, så må man sikre at dokumentasjonen som følger med faktisk angår den gjeldende versjonen.

Prosessen for konfigurasjonsstyring inneholder følgende aktiviteter:
*Konfigurasjonsidentifikasjon – for å finne artefakter eller produkter som er i bruk i et prosjekt.
*Endringshåndtering
*Tilstandshåndtering
*Granskinger og revisjon av statusen på produktet
*Leveranser

## Se også
*Programvareutvikling
*Versjonskontrollsystem
Tabernakel (kristendom)

Et **tabernakel** er i kristen forstand et sted hvor det konsekrerte nattverdsbrødet oppbevares i de kirkene som mener at forvandlingen av brødet til Kristi legeme er reell og vedvarende. Bruken av tabernakel er for det meste begrenset til Den katolske kirke, men finnes også i enkelte anglikanske kirker. I Den ortodokse kirke finnes det også steder for oppbevaring av sakramentet, gjerne i et skap i sakristiet i henhold til tidlig kristen skikk. Ordet betyr «telt», og viser til det jødiske tabernakelet, teltet hvor paktens ark ble oppbevart før Tempelet i Jerusalem ble reist.

Tabernakelet er utformet som et låsbart skap, tradisjonelt rikt dekorert for å vise betydningen av det. I større kirker er det gjerne plassert i et sidekapell, da kalt et *sakramentskapell*. Inne i tabernakelet står et ciborium, en dyp skål med lokk, hvor nattverdsbrødet oppbevares. Det står også gjerne en liten beholder med en stor hostie der, til bruk i en monstrans under utstilling av sakramentet. 

Ettersom man anser Kristus for å være tilstedeværende i tabernakelet behandles det med stor respekt, og de troende blir blant annet instruert i at man skal knele for tabernakelet.
Maraton

**Maraton** er et løp som går over &nbsp;meter. Løpet er regnet som svært krevende, og betegnelsen «maraton» brukes ofte for å beskrive noe som krever stor utholdenhet.

Navnet *maraton* kommer fra en gresk legende som forteller hvordan soldaten Feidippides løp fra byen Marathon i Hellas til Athen for å forkynne at perserne hadde blitt beseiret i slaget ved Marathon. Legenden forteller videre at Feidippides døde like etter han hadde forkynt grekernes seier.

Standardlengden på &nbsp;meter er ikke den nøyaktige distansen mellom Marathon og Athen. I OL fra 1896 til 1920 varierte maratondistansen mellom 40&nbsp;km og 42,75&nbsp;km. I 1921 bestemte det internasjonale friidrettsforbundet (IAAF) at standardlengden skulle være &nbsp;meter. Det var den distansen som ble løpt i OL i 1908, mellom Windsor og White City Stadium i London.

Imidlertid gikk det enda lenger før standardlengden ble endelig etablert. Under EM i friidrett i Oslo i 1946 var maratondistansen på &nbsp;meter, og i Sverige ble standardlengden innført først i 1948.

## Rekorder

Tiden (1.59.40.) som ble satt i Wien i 2019 var en del av et prosjekt for å vise at det er mulig å løpe et maraton på under 2 timer, og Kipchoge var eneste deltager i løpet, med unntak av fartsholdere.

Tiden blir ikke godkjent som rekord blant annet fordi han hadde hjelp av fartsholdere som kom inn i løpet etter starten, og fikk drikke fra syklister.

## Kjente norske maratonløpere

*Grete Waitz
*Ingrid Kristiansen
*Karl Johan Rasmussen
*Geir Kvernmo
*Stig Roar Husby
*Helge Hafsås
*Gunnar Smedsrud
*Sondre Nordstad Moen

## Norske maratonløp
Dette er en oversikt over sentrale norske maratonløp, og når disse har hatt status som offisielle NM i maraton.
*Bergen City Maraton
*Drammen Maraton, NM i 1988, 1990, 1992, 1998, 1999, 2000
*Fredrikstad Maraton
*Ålesund Maraton
*Ålesund Vintermaraton
*Grimstad Maraton
*Hornindalsvatnet Maraton
*Jessheim Vintermaraton, NM i 2013
*Jølster Maraton, NM i 1997, 2008, 2021
*Knarvik Maraton, NM i 2024
*Kongsvinger Maraton
*Lofoten Maraton
*Karmøy maraton
*Midnight Sun Marathon, NM i 1994, 1996, 2001, 2004, 2009, 2014
*Nordmarka Skogsmaraton
*Oslo Maraton, NM i 1981, 1984, 1987, 1989, 1991, 1993, 2005, 2006, 2010, 2011, 2012, 2016, 2018, 2022, 2023
*Ringeriksmaraton, NM i 2002
*Spitsbergen Maraton
*Stavanger Maraton, NM i 1995, 2007, 2019
*Trondheim Maraton NM i 2015
*Vestfold Maraton

## Se også
*Halvmaraton
*NM på skøyter, maraton

## Referanser


## Eksterne lenker
*  Maratonporten.net, nettsted med praktisk informasjon om langdistanseløping
*  Internasjonale maratonrekorder 
*  Global Online Marathon, Semi, Ultra Calendar
Forbes

***Forbes*** er et amerikansk forretnings- og finanstidsskrift grunnlagt i 1917 av journalisten B. C. Forbes. Magasinet er fortsatt i familiens eie.

*Forbes* er kjent for sine årlige lister over økonomiske resultater, blant annet:
*Forbes 500, en liste over verdens største selskaper (forskjellig fra Fortune 500)
*Forbes 400, en liste over de rikeste personene i USA
*World's Richest People, en liste over de rikeste personene i verden
*100 Top Celebrities, en liste over de rikeste kjendisene

*Forbes* publiserer også listen *[[Verdens 100 mektigste kvinner]]*.

## Referanser


## Eksterne lenker
*
Scan limited

**Scan Limited** AS (Scan) ble etablert i 1989.  Selskapet driver import, produksjon og markedsføring av *kontor- og konferansemøbler*.  Forretningsadressen er Greåker. Scan har et moderne produksjonsanlegg i Rakkestad med kapasitet til en produksjon som tilsvarer en årlig omsetning på 60 millioner kroner.  Kapasiteten kan utvides utover dette ved økende bruk av underleverandører.  Selskapet er heleiet av Morten Alfsen.  I de siste årene er produksjonen i stadig økende grad preget av sammensetting.  Underleverandører fra lavkostland benyttes i stor utstrekning.  

Produktene er *hvilestoler, sittegrupper, stablestoler og platemøbler* (kontor- og konferansebord).  De har spesialisert seg på bruksområdene kontor og konferanse. Stolene trekkes med hud og stoff ved fabrikken i Rakkestad.  Kundene kan på visse betingelser få den huden og det stoffet de ønsker på stolene.

## Eksterne lenker
*
Forsvarets kompetansesenter for logistikk og operativ støtte

**Forsvarets kompetansesenter for logistikk og operativ støtte** (**FKL**) er en fellesavdeling i det norske Forsvaret, underlagt Forsvarets logistikkorganisasjon (FLO). FKL ble overført fra Hæren til FLO i august 2017 og har tilhold på Sessvollmoen leir i Ullensaker.

Avdelingen ble opprettet 22. oktober 2004 og har hovedkvarter på Sessvollmoen leir med en underavdeling i Bardufoss.

## Oppgaver
Hovedoppgaven til FKL er å utdanne spesialister innen logistikk og transport, vedlikehold og forvaltning. Samt utvikle og gjennomføre fagkurs, og gi operativ logistikkstøtte til hele Forsvaret.

Avdelingen har kompetanse på landbasert militær logistikk, herunder forsyning, transport (vognførerutdanning), teknisk vedlikehold, forvaltning, og ammunisjon og eksplosivrydding.

## Underavdelinger
* Garnisonsavdelingen
** Garnisonskompaniet
** Vakt og sikring
** Idrett
* Teknisk avdeling
** Avdelingsledelse
** Fag og utviklingsseksjon
** Base og kjøretøyseksjon
** Bergingsseksjon
** Våpenteknologi seksjon
** Lagførerutdanning, for tekniske lagførere som får kursing og/eller fagbrev i tillegg til lagførerutdanning.
* Mottak- og transportbataljonen
** Forsvarets transportskole 
** Fagavdeling Logistikk
** Transportkompaniet 
** Transportkontrollkompani (MOVCON)
* Logistikkskolen
** Skoleledelse
** Fag- og utviklingsseksjon
** Forsyningsseksjon
** Materiellforvaltningsseksjon
* Forsvarets Ammunisjons- og eksplosivrydderskole (FAES)
** Avdelingsledelse
** EOD-tropp
** Utdanningsesksjon
** Utviklingsavdeling

## Referanser
Avaya

**Avaya** er i korthet en allianse bestående av AT&T, CSC, Deloitte, EDS, Hewlett-Packard, SAIC, Accenture, IBM, Microsoft, Siebel Systems og Unisys. 
Deres hovedmål er å kunne tilby og utvikle *innovative, trådløse systemer* for kommunikasjon beregnet på dagens globale bedrifter. 

Alliansen ble grunnlagt i 2000 og er formet slik for å kunne tilby det beste av ledende teknologi fra noen av verdens største leverandører av informasjonsteknologi og business solutions. 
Ekspertisen ligger i IP telefoni, Customer Relationship Management, service rettet mot ledelse og styring.  
Avayas hovedmarked er per i dag Nord- og sentral Amerika, Storbritannia og Asia regionen.

## Produkter
* Avaya Data
** Virtual Services Platform 9000 (VSP 9000)
** Ethernet Routing Switch (ERS) 8800
** Ethernet Routing Switch (ERS) 8300
** Ethernet Routing Switch (ERS) 5600
** Ethernet Routing Switch (ERS) 5500
** Ethernet Routing Switch (ERS) 4500
** Ethernet Routing Switch (ERS) 2500
** Secure Router 4134/2330
** WLAN 8100
** VPN Gateway
** Identity Engines
* Unified Communications
** Avaya Aura AS-5300
** Avaya Aura Application Enablement Services
** Avaya Aura Communication Manager
** Avaya Aura Communication Manager Branch
** Avaya Aura Communication Manager Messaging
** Avaya Aura Media Services
** Avaya Aura Presence Services
** Avaya Aura Session Manager
** Avaya Aura System Platform
** Avaya Aura SIP Enablement Services
** Avaya Aura System Manager
** Avaya Integrated Management
** Avaya Communication Server 1000
## Eksterne lenker
*
Norsk Greyhoundklubb

**Norsk Greyhoundklubb (NGK)** ble dannet i 1952 og er spesialklubb for mynderasen greyhound i Norge. Klubben er tilsluttet Norsk Kennel Klub og jobber aktivt for å fremme og sikre rasens framtidige eksistensgrunnlag. De utgir også medlemsbladet «Greyhounden» til sine medlemmer. Kubben arrangerer også årlige spesialutstillinger og lure coursing konkurranser (simulert småviltjakt) i samarbeid med Norsk Myndeklubb.

## Eksterne lenker
Norsk Greyhoundklubb
Simon Grindalen

**Simon Grindalen** (født 13. mars 1903 i Elverum, død 27. september 1968) var en norsk politiker og gårdbruker. Han var medlem av Nasjonal Samling, og ble i oktober 1941 oppnevnt av NS-regimet som ordfører i Elverum. Han var også hovedordfører for NS i Hedmark under krigen.

Grindalen ble tidlig med i partiet, etter å ha meldt seg ut av Høyre, og bidro til å bygge opp Nasjonal Samling i Østerdalen. Da krigen kom ble han arrestert av det norske militæret, for at han ikke skulle hjelpe tyskerne.

Under den tyske okkupasjonen ble Grindalen gård i Elverum et samlingspunkt og senter for Nasjonal Samling i Østerdalen. Vidkun Quisling var en hyppig gjest og nær venn av familien. Det er blitt hevdet at Grindalen hjalp en del mennesker unna tyskerne, og han ble forsøkt fjernet som ordfører av Oliver Møystad og Asbjørn Hoelseth, uten hell. På samme måte som andre ordførere skrev han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.

Grindalen ble dømt til åtte års fengsel under landssvikoppgjøret.

## Referanser
Multitronic

**Multitronic** er et girsystem av CVT-type med forprogrammerte ratioer, benyttet av Audi.

## Funksjon
I motsetning til vanlige automatgir sjalter ikke Multitronic kassen fra et gir til et annet. Man kan benytte tiptronic-funksjonen som er innlagt, men dette er da innprogrammerte innstillinger for å simulere girskifte. Ved maksimum effekt går turtallet dit hvor motoren yter mest og holder seg konstant der, samtidig som girkassen girer kontinuerlig. Dette sikrer en effektiv overføring av motorkraft til bilens hjul. 

Multitronickassen sikrer et lavere bensinforbruk i forhold til konvensjonelle girkasser.

## Virkemåte
Multitronic girkassen er bygd opp av et kraftig kjede, en variator, en avansert elektronisk styring og en lamellkobling. Kjedet overfører kraften fra motoren og er koblet til variatoren i girboksen. Variatoren er den sentrale delen i girboksen og sørger for optimal proposisjon fra stillestående til toppfarten på bilen. Lamellkoblingen til drivakslingen sørger for en myk start når bilen står stille.
Awk

**AWK** er et programmerings- og skriptspråk for behandling av tekstbaserte data, enten fra filer eller datastrømmer.  Navnet er utledet av etternavnet til utviklerne – Alfred V. Aho, Peter J. Weinberger og Brian W. Kernighan.

AWK bruker for en stor del strenger, assosiative matriser (som er matriser indeksert med nøkkelstrenger] og regulære uttrykk.

AWK er et av de tidligste verktøy som dukket opp i versjon 3 av UNIX, og ble raskt populært.  En versjon av AWK er så å si standard i moderne UNIX-implementasjoner og liknende operativsystem. AWK er nevnt i Single UNIX Specification som en obligatorisk del av et Unix operativsystem. Ved siden av Bourne shell, er AWK det eneste skriptspråk i et standard Unix miljø.

AWK og sed er også en av inspirasjonskildene til skriptspråket Perl.

## Strukturen i et AWK program
Et kall til AWK består i hovedsak av to deler: en kommandofil og en primær inndatafil. Kommandofilen, som kan være en virkelig fil eller være inkludert i kommandolinje kallet til , inneholder en serie kommandoer som forteller AWK hvordan inndatafilen skal prosesseres. Den primære inndatafilen er typisk en tekstfil som kan være en virkelig fil eller bli lest fra stdin. 

Et typisk AWK program består av linjer på formen

 /*mønster*/ { *aksjon* }

hvor *mønster* er et regulært uttrykk og *aksjon* er en kommando. AWK leter gjennom inndatafilen og når det finner en linje som svarer til *mønster*, vil det kjøre kommandoene spesifisert i *aksjon*.
Steinar Hoen

**Steinar Breidsvoll Hoen** (født 1971) er norsk økonom og tidligere høydehopper og norsk rekordholder. Han ble europamester EM i friidrett 1994. Han representerte IK Tjalve. Siden 2007 har han vært stevnedirektør for Bislett Games, en oppgave han overtok etter Svein Arne Hansen.

## Idrettskarriere

Hans internasjonale karriere startet med junioreuropamesterskap i 1990 (11.-plass). Deretter hadde han en jevn progresjon og hoppet over 2,30 m i 1994. Dette året kom hans største internasjonale suksess da han ble europamester 9. august 1994 med resultatet 2,35 m som inntil 9. august 2006 (på dagen 12 år etter) var mesterskapsrekord. I 2006 hoppet Andrej Silnov 2,36 m. Han har dessuten to fjerdeplasser i VM i 1995 (Göteborg) og 1997 (Athen). 

Hoens personlige rekord, 2,36 m, satt 12. februar 1994 i Balingen, Tyskland er fremdeles gjeldende norsk rekord. Hoen deltok under sommer-OL for Norge i 1992 i Barcelona med 15.-plass i høydehopp, og i 1996 i Atlanta med 5.-plass i høydehopp.

## Medaljer i norske mesterskap

## Karriere utenom idretten
Etter den aktive sportskarrieren arbeidet han fem år som aksjemegler, før han begynte å arbeide for Bislett Games. Han var ekspertkommentator for NRK frem til 2009. I 2007 tok han over som stevnedirektør for Bislett Games etter Svein Arne Hansen. Hoen driver også eget investeringsfirma, og etablerte i 2000 et legat, *Steinar Hoens Carnegie legat for høydehopp*. 

Hoen er bosatt på Strand i Bærum.

## Se også
* Norske rekorder i friidrett

## Referanser




## Eksterne lenker
* 
* 
*
Jusuf Kalla

**Jusuf Kalla** (født 1942) er fra 20. oktober 2014 Indonesias visepresident, under president Joko Widodo. Han var også visepresident fra 2004 til 2009 under president Susilo Bambang Yudhoyono.

Fra 2004 til 2009 var han leder for Golkarpartiet.

## Biografi
Kalla er sønn av en forretningsmann som hadde 17 barn. Etter skolegang i hjembyen ble han student på Hasanuddin University, hvor han studerte økonomi. Han ble også aktiv i politikk og støttet general Suharto i hans kamp mot president Sukarno. Men etter at han fikk sin eksamen på universitetet, gikk han inn i farens firma, NV Hadji Kalla. Dette drev han godt og utvidet ganske mye, slik at han etter hvert var engasjert i hotelldrift, anleggsarbeid, han solgte biler og drev innen shipping, transport og flere andre aktiviteter. I 1977 fullførte han også et studium på INSEAD. Han ble også engasjert i organisasjonsarbeid innenfor næringslivet. Han bygget også Al Markaz-moskeen og var engasjert i aktivitet der.

Han returnerte til politikken i 1987 og ble valgt til den lovgivende forsamling i Indonesia som representant for Sør-Sulawesi. Han ble gjenvalgt i 1992, 1997 og 1999.

## Referanser


## Eksterne lenker
*
Green River (band)

**Green River** var et amerikansk band som ble dannet i Seattle i 1984, og var med sin blanding av tungrock og punk med på å skape malen for musikkstilen som senere fikk navnet grunge. Green River fikk aldri noen kommersiell suksess av betydning, og bandet ble oppløst i 1988 på grunn av musikalsk uenighet. Mange av gruppas medlemmer fikk større suksess i sine senere band.

Vokalist Mark Arm og den opprinnelige gitaristen Steve Turner dannet Mudhoney, som var mer punk-preget enn Green River. Bassist Jeff Ament og gitaristene Stone Gossard og Bruce Fairweather dannet det mer rock-inspirerte Mother Love Bone, og da dette bandet ble oppløst som følge av Andy Woods død, dannet Ament og Gossard det som skulle bli et av 1990-tallets største og mest innflytelsesrike band – Pearl Jam.

## Medlemmer
*Mark Arm (vokal)
*Stone Gossard (gitar)
*Steve Turner (gitar, 1984-87)
*Bruce Fairweather (gitar, 1987-88)
*Jeff Ament (bass)
*Alex Vincent (trommer)

## Diskografi
**[[Come on Down]]* (1985)
**[[Dry as a Bone]]* (1987)
**[[Rehab Doll]]* (1988)
**[[Rehab Doll/Dry As a Bone]]* (1990)

## Referanser


## Eksterne lenker
*
United Kennel Club

**United Kennel Club (UKC)** ble grunnlagt i 1898 og er et nasjonalt stambokregister for USA, men det er ikke tilsluttet FCI. Klubben har sitt eget system og sine egne rasestandarder for de hunderaser det anerkjenner, som per 2005 var i overkant av 300 forskjellige. De har i snitt omkring  registreringer i året, og utgir i tillegg 3 forskjellige tidsskrifter. Klubben fordeler rasene i 8 grupper.

## Gruppene
# Companion breeds
# Guardian dogs
# Gun dogs
# Herding dogs
# Northern breeds
# Scenthounds
# Sighthounds and Pariahs
# Terriers

## Eksterne lenker
* United Kennel Club
Golf (andre betydninger)

**Golf** har flere betydninger:

* Golf, et utendørsspill
* ''Golf'' (album), musikkalbum med Torstein Bieler
* Golf (band), et norsk band tidligere kjent som Golfklubb
* Golf (havbukt) (gulf), en vid havbukt
* Volkswagen Golf, en bilmodell produsert av Volkswagen

* Bokstaven *G* i NATOs fonetiske alfabet
Canadian Kennel Club

**Canadian Kennel Club** (**CKC**) ble grunnlagt i 1888 i Canada og tilsvarer Norsk Kennel Klub i Norge, men den er ikke tilsluttet FCI. Klubben, som anerkjenner litt over 160 hunderaser, organiserer omkring 25&nbsp;000 medlemmer og ca. 700 raseklubber i hjemlandet. Gjennom Apex Publishing Limited, et datterselskap, utgir klubben også tidsskriftet «*Dogs in Canada Magazine*». Klubben klassifiserer rasene i 7 ulike grupper.

## Gruppene
# Sporting dogs
# Hounds
# Working dogs
# Terriers
# Toys
# Non-Sporting
# Herding

## Eksterne lenker
*
Songshanfjellene

**Songshanfjellene** (kinesisk: 嵩山; hanyu pinyin: *Sōngshān*, eller **Songfjellene**, ettersom *shan* betyr «fjell» på kinesisk) ligger i Dengfeng fylke i provinsen Henan. Det inngår blant Kinas fem hellige fjell som det midtre. Betegnelsen «de fem mektige fjell» går tilbake til taoismen; det finnes også en oppstilling med fire hellige fjell som er knyttet til buddhistisk tradisjon.

For å kunne kommunisere med gudene befalte kongene at det skulle bygges taoistiske templer på toppen av hver av de fem hellige fjellene. Ifølge taoistisk tro var disse fjelltoppene bosteder for udødelige, og at magiske lingzhi-sopp som gir evig liv gror på fjellsidene, og at kraften qi er mest utpreget her.

Songshanfjellene har 36 topper strekker seg over 60&nbsp;km, og løper sør for og parallelt med Den gule flod i Kina.

De viktigste toppene er Taishifjellet og Shaoshifjellet; høyeste topp er på 1494 moh.

Skogene som dekker fjellområdet har fått stor mytisk kulturell betydning. Det finnes trær som tillegges egen historie og eden iboende kraft. Blant dem er Songyangakademiets «generalsypress», det «femterangs visdomstre» i Shaolintempelet, jomfruhårtempelet i Fawangtempelet fra Han-dynastiets tid (206 f.Kr.-220 e.Kr.), «sypresseskogen» i Zhongyuetempelet, «bodhitreet» i Yongtaitempelet, og mange flere. Skogen og trærne omtales ofte i kinesisk eldre og nyere litteratur.

I fjellområdet er det også mange kulturelt viktige templer og andre anlegg. Det mest kjente er Shaolintempelet, der munkene har utviklet og fortsatt praktiserer gamle kinesiske kampsporter 　som qigong, qinggong og andre former for kung fu.

Det er også andre templer av stor betydning, som Zhongyuetempelet (kalt «det lille palass»), Fawang- og Huishantemplene (de to er Kinas eldste bestående tempelanlegg), og de to eldste astronomiske observatorier i Kina (begge bevart i god tilstand). Tårnet i Songyuetempelet er det eldste buddhistiske tårn som eksisterer i landet. Det ble bygd under Det nordlige Wei-dynastiets tid (520), har 15 etasjer og er over 40 meter høyt. Det er samtidig Kinas eldste polygonale tårn.

Songshan har også en stor mengde steleinskripsjoner, mer enn 2000, etterlatt av fremtredende kalliografer som Yan Zhenqing, Su Dongpo, Huang Tingjian og Mi You.
LPGA-touren

**LPGA-touren** er den ledende touren for damer i golf. Touren arrangeres av Ladies Professional Golf Association (LPGA) som har hovedkontor i USA.

De viktigste turneringene (major-turneringene) på LPGA-touren er:

* ANA Inspiration
* US Women's Open
* LPGA-mesterskapet
* Ricoh Women's British Open (i samarbeid med Ladies European Tour)
* Evian Masters (i samarbeid med Ladies European Tour)

Den offisielle undertouren til LPGA-touren er Symetra Tour. Den er eid av LPGA og gir muligheter for å kvalifisere seg til LPGA-touren.

## Nordmenn på LPGA-touren

Suzann Pettersen var den første norske kvinnen som spilte på LPGA-touren. Hun kvalifiserte seg første gang for spill på 2001-touren, og har siden beholdt plassen hvert år. I 2010 var også Marianne Skarpnord kvalifisert for touren takket være en tredjeplass på LPGAs kvalifiseringsskole (Qualifying school). Skarpnord spilte en sesong på LPGA-touren uten noen store resultater. Høsten 2012 ble Marita Engzelius fra Oslo Golfklubb den tredje nordmannen som kvalifiserte seg til spillerettigheter på LPGA-touren i 2013.

## Se også
*LPGA-touren 2006

## Eksterne lenker
*